ΠΡΟΚΗΡΥΞΗ ΤΟΥΡΝΟΥΑ

Ο ΔΙΚΗΓΟΡΙΚΟΣ ΣΥΛΛΟΓΟΣ ΘΕΣΣΑΛΟΝΙΚΗΣ, Η ΕΝΩΣΗ ΕΙΣΑΓΓΕΛΕΩΝ ΕΛΛΑΔΟΣ, Ο ΣΥΜΒΟΛΑΙΟΓΡΑΦΙΚΟΣ ΣΥΛΛΟΓΟΣ ΕΦΕΤΕΙΟΥ ΘΕΣΣΑΛΟΝΙΚΗΣ, Ο ΣΥΜΒΟΛΑΙΟΓΡΑΦΙΚΟΣ ΣΥΛΛΟΓΟΣ ΕΦΕΤΕΙΟΥ ΛΑΡΙΣΑΣ, Ο ΣΥΛΛΟΓΟΣ ΔΙΚΑΣΤΙΚΩΝ ΥΠΑΛΛΗΛΩΝ ΘΕΣΣΑΛΟΝΙΚΗΣ & Η ΕΝΩΣΗ ΑΣΚΟΥΜΕΝΩΝ ΚΑΙ ΝΕΩΝ ΔΙΚΗΓΟΡΩΝ ΘΕΣΣΑΛΟΝΙΚΗΣ προκηρύσσουν το ***Ετήσιο Τουρνουά Τένις Νομικών*** το οποίο θα πραγματοποιηθεί στις εγκαταστάσεις του Ομίλου Αντισφαίρισης Θεσσαλονίκης από 25/6/2021 έως 14/7/2021.

**ΔΗΛΩΣΕΙΣ ΣΥΜΜΕΤΟΧΗΣ ΕΩΣ 23 ΙΟΥΝΙΟΥ 2021 ΚΑΙ ΩΡΑ 13:00**

Συμμετοχή στο τουρνουά μπορούν να δηλώσουν: Εισαγγελείς και Δικαστές, Δικηγόροι, Συμβολαιογράφοι, Δικαστικοί Υπάλληλοι, Δικαστικοί Επιμελητές, Συνταξιούχοι Νομικοί, Ασκούμενοι Δικηγόροι και Φοιτητές Νομικής.

Η δήλωση συμμετοχής θα γίνεται με αποστολή email στο [tennisopendsth@gmail.com](mailto:tennisopendsth@gmail.com) στο οποίο θα αναφέρονται τα εξής στοιχεία: Ονοματεπώνυμο, ηλικία, κινητό τηλέφωνο, κατηγορία ή κατηγορίες στην οποία / στις οποίες ο συμμετέχων ή η συμμετέχουσα επιθυμεί να αγωνιστεί. Σε περίπτωση δήλωσης συμμετοχής στην κατηγορία του μικτού θα αναφέρεται και το ονοματεπώνυμο του / της παρτενέρ.

Οι κατηγορίες αγωνιζομένων είναι οι εξής: ΑΠΛΑ ΠΡΩΗΝ ΑΘΛΗΤΩΝ & ΑΘΛΗΤΡΙΩΝ, ΑΠΛΑ ΑΡΧΑΡΙΩΝ ΑΝΔΡΩΝ, ΑΠΛΑ ΑΡΧΑΡΙΩΝ ΓΥΝΑΙΚΩΝ, ΑΠΛΑ ΑΝΔΡΩΝ -50, ΑΠΛΑ ΑΝΔΡΩΝ +50, ΑΠΛΑ ΓΥΝΑΙΚΩΝ και ΔΙΠΛΑ ΜΙΚΤΑ.

Το ημερήσιο αγωνιστικό πρόγραμμα θα περιλαμβάνει τέσσερις αγώνες εκ των οποίων οι δύο με ώρα έναρξης στις 17:00 και οι δύο με ώρα έναρξης στις 21:00. Από την Επιτροπή του τουρνουά θα λαμβάνεται μέριμνα ούτως ώστε στις 17:00 να προγραμματίζονται οι αγώνες των νεοτέρων ηλικιακά παικτών - παικτριών.

Υπεύθυνη προγραμματισμού αγώνων θα είναι η κυρία **Κική Ζησοπούλου** (τηλ. 6977-454743).

Οι συμμετέχοντες παρακαλούνται να προσαρμόζονται στον προγραμματισμό των αγώνων του τουρνουά και να τηρούν τα ισχύοντα υγειονομικά πρωτόκολλα, προσερχόμενοι στις εγκαταστάσεις του Ομίλου Αντισφαίρισης Θεσσαλονίκης με προστατευτική μάσκα την οποία θα βγάζουν αμέσως μετά την είσοδό τους στο γήπεδο στο οποίο πρόκειται να αγωνιστούν.

Για τυχόν θέματα που θα ανακύπτουν κατά τη διάρκεια της διοργάνωσης θα επιλαμβάνεται η Επιτροπή των Αγώνων τα μέλη της οποίας, με αλφαβητική σειρά, είναι τα εξής:

1). Ζησοπούλου Κική

2). Μέγας Θεοχάρης

3). Ραντούνοβιτς Σοφία

4). Χρυσικός Θωμάς

Η κλήρωση των αγώνων θα γίνει με ηλεκτρονικό τρόπο στα γραφεία του Ομίλου Αντισφαίρισης Θεσσαλονίκης στις 24/6/2021. Το ημερήσιο πρόγραμμα των αγώνων θα ανακοινώνεται έγκαιρα στην ιστοσελίδα του Ομίλου (www.thessalonikitennisclub.gr)